Naix l'Escola de Tennis Alboraia - Port Saplaya amb una jornada de portes obertes el 16 de juliol
14 de juliol de 2022

Alboraia ha sumat un nou club esportiu amb el naixement de l'Escola de Tennis Alboraia – Port Saplaya, una nova opció d'oci i vida saludable que se suma a l'àmplia i variada oferta del municipi. Per a donar-se a conéixer, farà una jornada de portes obertes el pròxim 16 de juliol, dins de les Festes de la Verge del Carmen que se celebren durant aquest cap de setmana en Port Saplaya.

La cita es produirà a partir de les 09.00 hores perquè qualsevol persona interessada es puga acostar a conéixer el club i vulguen iniciar-se en aquest esport o simplement gaudir de la seua pràctica. Per a això, utilitzarà la recentment estrenada pista municipal situada entre la Via Passeig de Lluis Saiz Diaz Regatista i l'Avinguda de l'Horta al final del Passeig Marítim de Port Saplaya Nord.

La matrícula per a formar part de l'Escola de Tennis Alboraia - Port Saplaya estarà oberta des del mateix dia de l'esdeveniment gratuït del pròxim 16 de juliol. El procés d'admissió dels alumnes i les alumnes serà per data de sol·licitud de matrícula en cas que l'escola no tinga més capacitat.